Diari Oficial de la Generalitat Valenciana


Sumari del DOGV 8449, del 21-12-2018 (2018/11824)

RESOLUCIÓ de 17 de desembre de 2018, de la Vicepresidència i Conselleria d'Igualtat i Polítiques Inclusives, per la qual es concedeixen i es dona publicitat a les ajudes per a la realització d'estades vacacionals per a persones amb diversitat funcional convocades per a l'exercici 2018.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8449

Data del DOGV
:   21-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11982


Data del document
:   17-12-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 17 de desembre de 2018, de la Vicepresidència i Conselleria d'Igualtat i Polítiques Inclusives, per la qual es concedeixen i es dona publicitat a les ajudes per a la realització d'estades vacacionals per a persones amb diversitat funcional convocades per a l'exercici 2018. [2018/11565]  
Vistes les sol·licituds d'ajuda presentades per a la realització d'estades vacacionals per a persones amb diversitat funcional resulten els següents,  
  
Antecedents de fet  
Primer. D'acord amb la convocatòria pública establida de conformitat amb l'Ordre 4/2017, de 6 de juliol, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores del programa d'ajudes per a la realització d'estades vacacionals per a persones amb diversitat funcional (DOGV 8083, 13.07.2017) i amb la Resolució de 7 de maig de 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2018 les ajudes per a la realització d'estades vacacionals per a persones amb diversitat funcional (DOGV 8297, 17.05.2018), es van presentar 49 sol·licituds de subvenció amb aquesta finalitat.  
Segon. A la vista dels informes de les comissions tècniques instructores i la llista ordenada de sol·licitants amb la seua puntuació, la comissió d'avaluació va elaborar el passat 16 de juliol de 2018 la proposta de resolució de subvenció a organitzacions o entitats privades sense ànim de lucre que desenvolupen estades vacacionals per a persones amb diversitat funcional. Com a conseqüència d'això, amb data 17 d'agost de 2018 es va publicar en el DOGV la Resolució de 10 d'agost de 2018, de la Vicepresidència i Conselleria d'Igualtat i Polítiques Inclusives, per la qual es concedeixen i es dona publicitat a les ajudes per a la realització d'estades vacacionals per a persones amb diversitat funcional convocades per a l'exercici 2018.  
Tercer. En aquesta resolució es denegaven 27 sol·licituds d'ajuda per a la realització d'estades vacacionals per limitacions pressupostàries, malgrat haver obtingut la puntuació mínima exigida per a obtindre l'ajuda sol·licitada.  
Quart. S'han ampliat els crèdits destinats a finançar les ajudes econòmiques regulades en l'Ordre 4/2017, de 6 de juliol de la Vicepresidència i Conselleria d'Igualtat i Polítiques Inclusives, que han sigut convocades mitjançant la Resolució de 7 de maig de 2018.  
Cinqué. A la vista dels informes de les comissions tècniques instructores i la llista ordenada de sol·licitants amb la seua puntuació, la comissió d'avaluació, reunida el 30 de novembre de 2018, ha elaborat la proposta de resolució de subvenció a organitzacions o entitats privades sense ànim de lucre que desenvolupen estades vacacionals per a persones amb diversitat funcional, en la qual figura la proposta de concessió de les sol·licituds d'ajudes per a la realització de 48 estades vacacionals per a persones amb diversitat funcional.  
Sisé. Aquesta proposta es realitza d'acord amb els requisits, criteris de valoració de les sol·licituds i els criteris de determinació de la subvenció que estableix l'Ordre 4/2017, de 6 de juliol, i la Resolució de 7 de maig de 2018, de la Vicepresidència i Conselleria d'Igualtat i Polítiques Inclusives.  
Seté. Les entitats han aportat declaració responsable on expressen el compliment de les obligacions derivades de la Llei 38/2003, de 17 de novembre, general de subvencions, especialment les de reintegrament de subvencions per deutes amb l'Administració en el sentit que aquestes han sigut complides o no en tenen.  
  
Fonaments de dret  
I. És competent per a resoldre aquest procediment la Direcció General de Diversitat Funcional, d'acord amb l'article 14.1 de l'Ordre 4/2017, de 6 de juliol, i l'apartat sisé, punt 4, de la Resolució de 7 de maig de 2018, de la Vicepresidència i Conselleria d'Igualtat i Polítiques Inclusives.  
II. El règim jurídic aplicable a la subvenció objecte d'aquesta resolució és el contingut en els preceptes declarats bàsics de la Llei 38/2003, de 17 de novembre, juntament amb els articles 159 i següents de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions; el que estableix la Llei 5/1997, de 25 de juny, de la Generalitat Valenciana, per la qual es regula el sistema de serveis socials en l'àmbit de la Comunitat Valenciana; la Llei 11/2003, de 10 d'abril, de la Generalitat, sobre l'estatut de les persones amb discapacitat, i l'Ordre 4/2017, de 6 de juliol, de la Vicepresidència i Conselleria d'Igualtat i Polítiques Inclusives.  
  
III. Aquesta subvenció es concedeix a l'empara del que es disposa en els articles 5 i 12 de l'Ordre 4/2017, de 6 de juliol i en la Resolució de 7 de maig de 2018, de la Vicepresidència i Conselleria d'Igualtat i Polítiques Inclusives.  
IV. El pagament i la justificació de la subvenció que es concedeix es farà d'acord amb el que estableixen l'article 44.1.d 2n de la Llei 22/2017, de 29 de desembre, de pressupostos de la Generalitat Valenciana per a l'exercici 2018; els articles 19 i 20 de l'Ordre 4/2017, de 6 de juliol, i els apartats deu i onze de la Resolució de 7 de maig de 2018, de la Vicepresidència i Conselleria d'Igualtat i Polítiques Inclusives.  
  
Vistos els preceptes legals esmentats, i els altres d'aplicació general i pertinent, resolc:  
  
Primer  
Concedir les subvencions per a la realització d'estades vacacionals per a persones amb diversitat funcional convocades per a l'exercici 2018 a les organitzacions o entitats privades sense ànim de lucre que figuren en l'annex I i l'annex II d'aquesta resolució i pels imports que s'indiquen en aquests annexos.  
  
Segon  
Autoritzar i disposar crèdit a favor dels beneficiaris i pels imports que es detallen en l'annex I d'aquesta resolució, a càrrec de la línia de subvenció i aplicació pressupostària que s'hi indiquen (expedient comptable RA núm. 2018.0.018148).  
  
Tercer  
Autoritzar i disposar crèdit a favor dels beneficiaris i per les quantitats addicionals que s'indiquen en l'annex II d'aquesta resolució a càrrec de la línia de subvenció i aplicació pressupostària que s'hi indiquen (expedient comptable RA núm. 2018.0.018148), complementàries als expedients comptables que s'indiquen a continuació:  
  
  
Quart  
Aquesta subvenció es farà efectiva de conformitat amb el que disposa l'article 44.1.d.2n de la Llei 22/2017, de 29 de desembre, de pressupostos de la Generalitat per a l'exercici 2018, mitjançant el fraccionament de la quantia total concedida en dos lliuraments. El primer s'efectuarà, corresponent fins al 65 per cent del seu import, una vegada concedida la subvenció, i el 35 per cent restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.  
  
Cinqué  
De conformitat amb l'apartat onze de la Resolució de 7 de maig de 2018, el termini màxim de justificació de despeses de les estades vacacionals serà de tres mesos des de la data de finalització d'aquestes, i, en el cas de les estades vacacionals desenvolupades durant l'últim trimestre de 2018, abans del dia 31 de gener de 2019.  
La justificació de la subvenció es farà preferentment a través de l'aplicació telemàtica establida a aquest efecte i mitjançant la presentació davant la Direcció Territorial d'Igualtat i Polítiques Inclusives de la documentació necessària per a acreditar la despesa realitzada.  
La justificació es farà per mitjà de la presentació de la documentació exigida en l'apartat onze de la Resolució de 7 de maig de 2018, de la Vicepresidència i Conselleria d'Igualtat i Polítiques Inclusives.  
  
  
Sisé  
El pagament de la subvenció estarà condicionat al compliment per part de l'entitat subvencionada de les obligacions establides en l'Ordre 4/2017, de 6 de juliol, de la Vicepresidència i Conselleria d'Igualtat i Polítiques Inclusives.  
  
Seté  
L'incompliment del termini màxim de justificació de les subvencions podrà donar lloc al desistiment sense efectes de l'ajuda, amb exigència, si escau, del reintegrament de les quantitats indegudament percebudes i l'exigència de l'interés de demora des del moment del pagament de la subvenció, per incompliment de les obligacions i els requisits que s'estableixen en aquesta ordre, com també en les causes de reintegrament que estableix l'article 37 de la Llei 38/2003, de 17 de novembre, general de subvencions, sense perjudici de les infraccions i sancions que estableix aquesta llei.  
  
Huité  
Ordenar la publicació d'aquesta resolució de concessió de subvencions en el Diari Oficial de la Generalitat Valenciana (DOGV).  
  
Contra aquesta resolució, que posa fi a la via administrativa, es pot interposar un recurs contenciós administratiu en el termini de dos mesos comptadors des de l'endemà de la notificació, d'acord amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant la vicepresidenta del Consell i consellera d'Igualtat i Polítiques Inclusives, en el termini d'un mes, computat en els mateixos termes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que puga interposar-se qualsevol altre que es considere oportú.  
  
València, 17 de desembre de 2018.- El director general de Diversitat Funcional, p. d. (art. 14.1 de l'Ordre 4/2017, de 6 de juliol, de la Vicepresidència i Conselleria d'Igualtat i Polítiques Inclusives; DOGV 8083, 13.07.2017): Antonio Fernando Raya Álvarez.